Legal Document

Category: 44

Text:
18. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ Φ.141.2/74/27613 της 28 Μαρτ./8 Απρ. 1975 (ΦΕΚ  Β΄385). Περί καταργήσεως βαθμού ετησίας προόδου φοιτητών του Ε.Μ. Πολυτεχνείου  Έχοντες υπ’ όψει: α)τας διατάξεις της παρ. 5 της υπ’ αριθ. 107/1972 Π.Υ.Σ, κυρωθείσης δια του αρθρ. 1 του Ν.Δ 4263/1962 «περί κυρώσεως της υπ’ αρίθ. 107/1962 Π.Υ.Σ.» περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων και β)την πρότασιν της Συγκλήτου του Ε.Μ. Πολυτεχνείου διατυπωθείσαν κατά την συνεδρίαν της 28-2-1975, αποφασίζομεν: Εξαιρετικώς και μόνον δια το ακαδημαϊκόν έτος 1974-1975 και προκειμένου δια τους φοιτητάς του Ε.Μ.Πολυτεχνείου ορίζομεν τα κάτωθι: 1.Δεν εχει εφαρμογήν η υπό του αρθρ.3 του Β.Δ.563/1961 (ανωτ. αριθ. 1) προβλεπομένη κατάθεσις υπό του καθηγητού παντός μαθήματος βαθμού ετήσιας προόδου δι’ έκαστον σπουδαστήν. 2.Εις μαθήματα δια τα οποία προβλέπονται εργαστηριακαί ασκήσεις και εκπόνησις θεμάτων σπουδαστικών εργασιών, δύνανται οι αρμόδιοι καθηγηταί να συμπεριλαμβάνουν και την επίδοσιν του σπουδαστού εις ταύτα κατά την εκτίμησιν του βαθμού των προαγωγικών εξετάσεων, προς βελτίωσιν αυτού. 3.Ο βαθμός προαγωγής σπουδαστού εκ τάξεως τινός ισούται με τον μέσον όρον των βαθμών των υπό της κειμένης νομοθεσίας προβλεπομένων προαγωγικών εξετάσεων, όστις και καθορίζει την σειράν επιτυχίας των προαγομένων. Η παρούσα δημοσιευθήτω δια της Εφημερίδος της Κυβερνήσεως. Αι διατάξεις της ανωτέρω αποφάσεως επεξετάθησαν και εις τους φοιτητάς της Πολυτεχνικής Σχολής του Πανεπιστημίου Θεσσαλονίκης, δια της υπ.’ αριθ. Φ.141.2/99/50892 της 5 Ιουλ./6 Αυγ. 1975 (ΦΕΚ Β΄ 826) αποφ. Υπ. Παιδείας. Σελ. 330,06 (α) Τεύχος 593 – Σελ. 112